Christian Wedell-Neergaard (KF), 2006-11-23:
Den danske strategi, »Fælles fremtid – udvikling i balance« fra 2002 indeholdt en række mål og visioner, som har ligget til grund for arbejdet med bæredygtig udvikling i de seneste 5 år.
Strategien blev fremlagt i forbindelse med verdenskonferencen om bæredygtig udvikling i Johannesburg i 2002, og strategien er baseret på otte grundlæggende principper og indeholder visioner og mål for en række indsatsområder.
Det gælder f.eks. klimaændringer.
Vi er en del af Kyotoaftalen, og den danske regering arbejder også kraftigt på at skabe grundlag for en aftale efter den nugældende fra Kyoto efter 2012 med inddragelse af USA, Kina og Indien, som er de store økonomier i verden.
Den indeholdt også biologisk mangfoldighed, og vi har afsat penge til naturgenopretning, M022S14881543tojo.fm Page 1503 Wednesday, February 7, 2007 12:44 PM 1 mia. kr., hvoraf en stor del bliver brugt direkte på naturprojekter og projekter vedrørende nationalparker, og der bliver også afsat penge i forbindelse med den nye miljøgodkendelsesordning for landbrug.
På området miljø og sundhed er der vedtaget vigtige ting omkring kemikaliehandlingsplan og REACH i EU, som vil registrere og styre omkring 30.000 kemikalier, som det nu er muligt at få en nøjere styring på.
Så er der ressourceeffektivitet, og det gælder jo både vedrørende energibesparelser og udnyttelse af affald og en række andre spørgsmål.
Så der gøres en betydelig indsats som følge af den seneste vision omkring bæredygtig udvikling.
Bæredygtighedsstrategien har været udgangspunktet for arbejdet med bedre miljø og velfærd.
Den skal revideres hvert 4. år, og derfor vil der jo blive fremlagt en ny redegørelse, og derfor er denne forespørgselsdebat lidt præliminær, idet regeringen om ganske kort tid fremkommer med en ny bæredygtighedsstrategi, hvor mange af de spørgsmål, som vi diskuterer i dag, vil blive taget op.
Den nye redegørelse vil tage udgangspunkt i, hvilke resultater der er opnået.
Det går jo generelt set den rigtige vej på en lang række indsatsområder, men der er fortsat udfordringer, som det er aktuelt at tage op.
Derfor kan den nye bæredygtighedsstrategi f.eks. tage udgangspunkt i forslag til styrkelse og varetagelse af miljøhensyn i andre sektorer og en aktiv indsats ved de globale udfordringer på miljøområdet og så miljøteknologi.
Bæredygtighed hedder på engelsk sustainability og betyder jo både miljømæssig, økonomisk og social balance, og at udviklingen kan fortsætte uden unødig belastning af ressourcerne.
Samtidig med at redegørelsen kommer til at handle om nye udfordringer som følge af den økonomiske globalisering og det øgede fokus på klimaforandringer, skal den også vise vejen frem på en række andre områder.
spiller det personlige ansvar en afgørende rolle.
Vi skal være bevidste om konsekvenserne af vores handlinger og sikre, at vi tilrettelægger vores forbrug, så vi sviner mindst muligt.
Der skal være et frit valg, men valg har konsekvenser.
Derfor vil vi arbejde for, at den enkelte borger tager et grønt ansvar – det har en del med generationskontrakten at gøre, og det vil beskytte planetens ressourcer – så vi kan aflevere planeten i en bedre stand, end vi har modtaget den.
I England har man et program, der hedder »Helping People Make Better Choices«, og det er et program, som giver folk nogle alternativer og kendskab til alternativerne, når man træffer et valg.
Vi ser gerne, at man fortsætter kampagnen omkring grønt ansvar, som opfordrer folk til at spare på strømmen og købe energirigtige husholdningsredskaber.
Det er alt sammen vigtige elementer, også i en konservativ miljøpolitik.
For Det Konservative Folkeparti er en bæredygtig udvikling lokalt og globalt af største vigtighed.
Derfor mener vi, der skal etableres kontakter til virksomheder og skabes partnerskaber med kommuner og andre aktører, med henblik på at bæredygtig udvikling også bliver noget, der betyder noget i folks hverdag.